Lav et referat af nedenstående tekst:

Tekst:
Ved 14.30-tiden mandag kørte et ældre ægtepar galt ved SuperBrugsen i Sæby. Det skriver SaebyAvis.dk. Ægteparret havde ifølge Dorthe Knudsen fra Nordjyllands Beredskab udset sig en parkeringsplads i den vestlige ende af pladsen. Bilen blev parkeret med front mod den gamle Stationsvejens Børnehave, og så skulle alt være i fineste orden. Men desværre for ægteparrets bil, der er udstyret med automatgear, troede den mandlige halvdel af ægteparret fejlagtigt, at han havde fået sat bilen i parkeringsgearet P, men virkeligheden var, at bilen stod i 'kør' - D-gearet. Herefter gav bilen et hop, kørte gennem en hæk og endte på maven i stensætningen ved den gamle børnehave. Til alt held kom ingen af passagerene til skade ved uheldet og kunne selv forlade bilen, da den var trukket fri af stensætningen. Udover chokket er de ved godt mod, fortæller indsatsleder Dorthe Krogh fra Nordjyllands Beredskab.

Referat:
Et hændeligt uheld med automatgearet i et ældre ægtepars bil sendte dem gennem en hæk i Sæby.